# NÁRODNÁ RADA SLOVENSKEJ REPUBLIKY

# IX. volebné obdobie

Číslo: PREDS-369/2023



35

# UZNESENIE

# NÁRODNEJ RADY SLOVENSKEJ REPUBLIKY

z 5. decembra 2023

k Správe (NKÚ) o výsledku kontroly 2023 s názvom: Hospodárenie s verejnými prostriedkami vynaloženými na EXPO Dubaj (tlač 92)

**Národná rada Slovenskej republiky**

**berie na vedomie**

správu Najvyššieho kontrolného úradu Slovenskej republiky o hospodárení s verejnými prostriedkami vynaloženými na EXPO Dubaj;

**vyzýva poslanca Národnej rady Slovenskej republiky Richarda Sulíka**

zaplatiť sumu vo výške **634 500 eur** Ministerstvu hospodárstva Slovenskej republiky, ktoré Najvyšší kontrolný úrad Slovenskej republiky identifikovalo ako nehospodárne vynakladanie verejných zdrojov, z toho sumu vo výške **164 200 eur** Najvyšší kontrolný úrad Slovenskej republiky identifikovalo ako umožnenie bezdôvodného obohatenia;

**žiada Ministerstvo hospodárstva Slovenskej republiky,**

aby odmietlo návrh poslanca Národnej rady Slovenskej republiky Richarda Sulíka na mimosúdne vyrovnanie medzi Ministerstvom hospodárstva Slovenskej republiky a fyzickými osobami, ktorým podľa zistení Najvyššieho kontrolného úradu Slovenskej republiky umožnil bezdôvodné obohatenie.

Peter P e l l e g r i n i v. r.

predseda

Národnej rady Slovenskej republiky

Overovatelia:

Zuzana M a t e j i č k o v á v. r.

Zuzana M e s t e r o v á v. r.